Продажбите на Монбат падат с 50%
24 юли 2009 | 17:01 1337
За периода януари-юни 2009 г. Монбат АД отчита приходи от продажби в размер на 46.718 млн. лв., което представлява намаление от 50.02% в сравнение със същия период на 2008 г., информираха от дружеството за Profit.bg.
Само през юни 2009 г. продажбите са на стойност 8.136 млн. лв., или с 21.73% по-ниски от месец юни на 2008 г.
Реализираната печалба преди облагане с данъци за юни е 1.406 млн. лв., или с 14.05% по-малко от година по-рано, докато от началото на годината печалбата е 7.59 млн. лв., или понижение от 50.53% спрямо първите шест месеца на 2008 г.
Ръководството на компанията е прогнозирало само за второто тримесечие на 2009 г. приходи от продажби в размер на 21.7 млн. лв. и печалба преди облагане с данъци в размер на 3.9 млн. лв., а за първото полугодие на 2009 г. приходи от продажби в размер на 47.474 млн. лв. и печалба преди облагане с данъци в размер на 7.58 млн. лв.